Muude tegemiste vahele üits pisike postitus. Paar nädalat tagasi tekkis  idee, et teen endale ka triibumütsi ja värvid pidid kindlasti olema punane ja must. Sain valmis küll, aga mütsist jäin selsamal õhtul ilma :( Miks, vastust vaata allolevalt pildilt :)         Kribamise ajal tuli meelde, et tegelikult sai valmis ka kauatehtud-kaunikene saalomonisall - alustasin seda suvel  rannaheegeldusena, sai mitmeid kordi harutatud, jäi aga lõpuks seisma ning nüüd alles viisin selle pikaldase ülesande lõpule. Materjaliks VRPlussist ostetud helekollane mohäär, õhkõrn kui ämblikuvõrk, ei osanud esialgu seda käeski hoida. Pikkust sai peaaegu 3 meetrit, laiust 25 cm.              Poolikuid asju on mitu, kaks kampsunit ootavad lukuõmblemist, Vogue'i lillesall on varsti poole peal. Sall tuleb samast toon-toonis rohe-valgest lõngast, mis suvel tehtud hargipitsiseelik, kahjuks ei paista tekstuur ilusti välja, muidu hästi pehme, natuke karvane ja väga armas.